CELEX: C2005/229/14
Language: lt
Date: 2005-09-17 00:00:00
Title: Byla C-275/05 Verwaltungsgericht Sigmaringen (Vokietija) 2005 m. gegužės 12 d. nutartimi pateiktas prašymas priimti prejudicinį sprendimą byloje Alois Kibler jun. prieš Land Baden-Württemberg, dalyvaujant Manfred Ott ir Konrad Leiprecht

17.9.2005   
            
            
               LT
            
            
               Europos Sąjungos oficialusis leidinys
            
            
               C 229/7
            
         
      Verwaltungsgericht Sigmaringen (Vokietija) 2005 m. gegužės 12 d. nutartimi pateiktas prašymas priimti prejudicinį sprendimą byloje Alois Kibler jun. prieš Land Baden-Württemberg, dalyvaujant Manfred Ott ir Konrad Leiprecht
   
   (Byla C-275/05)
   (2005/C 229/14)
   Proceso kalba: vokiečių
   
      Verwaltungsgericht Sigmaringen (Vokietija) 2005 m. gegužės 12 d. nutartimi kreipėsi į Europos Bendrijų Teisingumo Teismą su prašymu, kurį Teisingumo Teismo sekretoriatas gavo 2005 m. liepos 6 d., priimti prejudicinį sprendimą byloje Alois Kibler jun. prieš Land Baden-Württemberg, dalyvaujant Manfred Ott ir Konrad Leiprecht.
   
      Verwaltungsgericht prašo Teisingumo Teismo atsakyti į šiuos klausimus:
   
               1.
            
            
               Ar valstybės narės nacionalinis teisės aktas, nustatantis, kad grąžinant išnuomotą įmonės dalį nuomotojui kartu su ja perduodami ir nuomininko įmonei nustatyti pieno gamybai naudojamų plotų referenciniai kiekiai, net jei nuomotojas grąžinimo metu nėra pieno gamintojas, neketina pradėti pieno gamybos ar sunuomoti ją pieno gamintojui, neprieštarauja reglamento (EEB) Nr. 857/84 (1), pakeisto reglamentu (EEB) Nr. 590/85 (2), 7 straipsnio 1 daliai bei reglamento (EEB) Nr. 1546/88 (3) 7 straipsnio 2, 3 ir 4 dalims?
            
         
               2.
            
            
               Jei į 1 klausimą būtų atsakyta neigiamai: ar valstybės narės nacionalinis teisės aktas, nustatantis, kad nuomos santykių pasibaigimo atveju referenciniai kiekiai lieka įmonės dalies nuomininkui, neprieštarauja reglamento (EEB) Nr. 857/84, pakeisto reglamentu (EEB) Nr. 590/85, 7 straipsnio 1 daliai bei reglamento (EEB) Nr. 1546/88 7 straipsnio 4 daliai, taip pat ir tuomet, kai nuomos santykiai užbaigiami savo noru?
            
         
      (1)  OL L 90, p. 13.
   
      (2)  OL L 68, p. 1.
   
      (3)  OL L 139, p. 12.